《南园用端中韵》
宋代·朱翌

有韩太尉淮阴家，十年种木今开花。松阴渐可张翠葆，桃蹊久已蒸红霞。

早来雨过著芒屩，曲沼镜平清见沙。道人从我似支遁，公子立名非务华。

剧谈坐致千岁日，默诵初无一字差。主人负重守且将，一手撚箭腰黄蛇。

因来小集休沐地，何时共听归来笳。饥肠欲饵桄榔粉，香身要采毗陵茄。

凉风翛翛引佳月，归兴忽起从栖鸦。谁怜老我夜不寐，儿曹见祝无多茶。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。